Salem ZENIA d amedyaz, d amaru s tmaziɣt, ilul ass n 26 cutenber 1962 deg Freha. Tawacult-is tefruri-d seg taddart Izarazen (Iflissen). Seg taggara n tasut tis 19, mi zedɣen deg Freha. Mi ifuk almud-is amezwaru deg taddart-is, yerra ɣer tesnawit n warrac n Yiɛeẓẓugen, dinna i yeɣra almi d aseggas n 1980. Ur d-yiwi ara lbak, d ayen ur tyesfeclen, yefka-as afud d lebɣi meqqren ɣer leqraya, yeɣra taɣamsa s tebratin deg uɣerbaz Universalis n Liège deg Belgique, yiwi-d tanaga n uneɣmas deg taggara n 1981.